Xabar qilinishicha, mahalliy telekanallarni efirga uzatishda muammolar paydo bo‘lgan. Foto: Suspіlne Kiyevdagi teleminora yaqinida kuchli portlash sodir bo‘ldi. «UNIAN» agentligining xabariga ko‘ra, bu yerga snaryad kelib tushgan. Teleminora yaqinida portlash sodir bo‘lganini oliy rada Telegram kanali ham tasdiqladi. Xabar qilinishicha, mahalliy telekanallarni efirga uzatishda muammolar paydo bo‘lgan. Portlash oqibatida jarohatlanganlar to‘g‘risida hozircha ma’lumot yo‘q. «Strana.ua» nashri snaryad minora yonidagi apparat binosiga urilgani to‘g‘risida xabar berdi. Ta’kidlanishicha, telekanallar efiri tez orada tiklanadi. Avvalroq Rossiya mudofaa vazirligi harbiy obektlar yaqinida yashovchi kiyevliklarni uylarini tark etishga chaqirgandi.